Pekosas (miestas)

Pekosas () – miestas Jungtinėse Amerikos Valstijose, pietvakarinėje Teksaso valstijos dalyje, prie Pekoso upės, apie 130 km į pietvakarius nuo Odesos. Rivso apygardos administracinis centras. 2020 m. JAV gyventojų surašymo duomenimis, mieste gyveno 12 916 gyventojai.Pecos city, Texas. data.census.gov. Nuoroda tikrinta 2024-08-06. Ūkininkavimas (medvilnės, raukšlėtųjų melionų, daržovių auginimas), gyvulininkystė, naftos, gamtinių dujų gavyba, turizmas. Yra muziejus. Miestas garsėja pirmuoju Teksase surengtu rodeo 1883 m., kuris dabar vyksta kiekvieną liepos mėnesį. Mieste taip pat kasmet vyksta raukšlėtųjų melionų festivalis – šventė apie regiono žemės ūkį. 

 Istorija 
1881 m. gyvenvietė įkurta geležinkelių sankryžoje. Augo kaip galvijų paskirstymo centras. XX a. 5-o dešimtmečio metu prekyba paįvairėjo: požeminis vanduo buvo pumpuojamas drėkinimui, buvo išgaunama nafta, gamtinės dujos, siera.Pecos, Texas. www.britannica.com. Nuoroda tikrinta 2024-08-06.
 Gyventojai 
2020 m. JAV gyventojų surašymo duomenimis, mieste gyveno 86,16 % lotynoamerikiečių, 10,07 % baltųjų, 1,64 % afroamerikiečių, 1,23 % azijiečių, 0,45 % mišrios rasės, 0,29 % kitų rasių, 0,15 % indėnų, ir 0,02 % Ramiojo vandenyno salų kilmės gyventojų.

 Šaltiniai 

Kategorija:Teksaso miestai